OKRESNÁ PROKURATÚRA GALANTA 
Obrancov mieru 2, 924 29 Galanta 1	

Číslo: 3 Pv 550/15/2202	Galanta 18.01.2016 
EEČ: 2-17-6-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Galanta 
Podľa § 215 odsek 1 písmeno h Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako otec maloletého syna XXXXX, XXXXX, hoci mu zo Zákona o rodine vyplýva vyživovacia povinnosť, na ktorú bol zaviazaný rozsudkom Okresného súdu XXXXX sp.zn. 11P/109/2014 zo dňa 26.06.2015 právoplatným dňa 06.07.2015 prispievať na výživu syna XXXXX sumou vo výške 30% zo sumy životného minima na nezaopatrené dieťa od 01.04.2014 mesačne, čo predstavuje sumu 27,13 €, vždy do 15-teho dňa toho ktorého mesiaca vopred k rukám matky, si túto svoju vyživovaciu povinnosť v mieste trvalého bydliska
a všade tam, kde sa zdržiaval neplnil, čím mu za obdobie od mesiaca apríl 2014 do mesiac júl 2015 vznikol dlh na výživnom vo výške 461,21 €,    
lebo zanikla trestnosť činu.  
 
Odôvodnenie:
Uznesením povereného príslušníka Okresného riaditeľstva PZ Galanta, Obvodné oddelenie PZ Galanta ČVS:ORP-760/GA-GA-2015 zo dňa 03.09.2015 bolo podľa § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
         Obvinenie bolo vznesené na základe trestného oznámenia XXXXX zo dňa 05.08.2015, rozsudku Okresného súdu Galanta sp.zn. 11P/109/2014 zo dňa 26.06.2015 právoplatného dňa 06.07.2015, rodného listu, potvrdenia o návšteve  školy a ďalších zadovážených listinných materiálov. 
	         
Počas skráteného vyšetrovania, obvinený XXXXX uviedol, že dňa 18.12.2015 uhradil dve splátky výživného na syna XXXXX, pričom jedna splátka bola vo výške 400,- € a druhá vo výške 27,13 € . Zostatok dlhu na výživnom vo výške 7,30 € zašle dodatočne. Poškodená XXXXX dňa 10.01.2016 uviedla, že jej bývalý manžel, obvinený XXXXX si dodatočne splnil svoju vyživovaciu povinnosť v plnej výške 407,21 €, ktorú sumu vyplatil prostredníctvom poštových poukážok v mesiacoch október 2015, november 2015 a december 2015 v celkovej sume 434,43 €, ktorá suma predstavuje splatenie celého dlhu na výživnom. Poštové poukážky, ktoré sú súčasťou vyšetrovacieho spisu, potvrdzujú výpoveď poškodenej XXXXX i obvineného XXXXX. 
         
      Poškodená XXXXX počas výsluchu dodala, že počas obdobia neplnenia si vyživovacej povinnosti zo strany obvineného núdzou netrpeli, finančne ju podporuje súčasný priateľ, ktorá skutočnosť odôvodňuje vydanie uznesenia o zastavení trestného stíhania podľa § 215 odsek 1 písmeno h) Trestného poriadku.

        Podľa ustanovenia § 86 ods. 1 písm. a) Trestného zákona / účinnej ľútosti /,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Pretože trestnosť činu s poukazom na ustanovenie § 86 ods. 1 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Lívia Poluchová 
prokurátorka